
ΑΠΟΦΑΣΕΙ Σ 

Αριθ. 83064/ΙΖ (1) 

Κανονισμός Λειτουργίας Δημοσίων Βιβλιοθηκών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 του Ν. 1558/85 «Κυβέρνηση 
και Κυβερνητικά όργανα». 

2. Τις διατάξεις των παραγράφων 9 και 11 του άρθρου 6 και 
την παράγραφο 15 του άρθρου 15 του Ν. 3149/03 (ΦΕΚ Α 
141/10.6.2003). 

Το γεγονός ότι από τη δημοσίευση της απόφασης αυτής δεν 
προκαλείται δαπάνη εις βάρος του κρατικού Προϋπολογι¬ 
σμού, αποφασίζουμε: 

ΕΓΚΡΙΝΟΥΜΕ τον παρακάτω Κανονισμό Λειτουργίας Βι¬ 
βλιοθηκών, με βάση τον οποίο οι Δημόσιες Βιβλιοθήκες θα λει¬ 
τουργούν ομοιόμορφα υπό την εποπτεία των οικείων εφορευ¬ 
τικών συμβουλίων ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΒΙΒΛΙΟΘΗΚΩΝ 

1. Σκοπός και στόχοι 

Η Βιβλιοθήκη προωθεί χωρίς πολιτικές, θρησκευτικές, φυ¬ 
λετικές ή άλλες διακρίσεις τη γνώση, την πληροφορία, την εκ¬ 
παίδευση και τον πολιτισμό. Για την επίτευξη των στόχων της 
η βιβλιοθήκη, μεταξύ άλλων: 

• λειτουργεί ως τοπικό κέντρο πληροφόρησης, που εξα¬ 
σφαλίζει στους χρήστες της πρόσβαση σε κάθε είδους γνώση 
και πληροφορία. 


• ενισχύει την αναγνωσιμότητα και κάθε είδους σχετική μορ¬ 
φωτική και πολιτιστική δραστηριότητα 

• παρέχει ειδικές υπηρεσίες και Υλικό σε όσους χρήστες δεν 
μπορούν, για οποιονδήποτελόγο, να χρησιμοποιήσουν τις συ¬ 
νήθεις υπηρεσίες καιτο υπάρχον Υλικό της Βιβλιοθήκης όπως: 
ξενόγλωσσες μειονότητες, άτομα με ειδικές ανάγκες ή άτομα 
που βρίσκονται σε νοσοκομεία, φυλακές κλπ. 

• ενεργεί προς κάθε κατεύθυνση για την εκπλήρωση της 
αποστολής της. 

Η εφαρμογή των σκοπών αυτών, οι οποίοι συνάδουν με τη 
διακήρυξη της ίΐηοεοο για τις Βιβλιοθήκες συνιστούν τον κε¬ 
ντρικό άξονα πάνω στον οποίο στηρίζεται ο Κανονισμός Λει¬ 
τουργίας των Βιβλιοθηκών και δημιουργούν το ενιαίο πλαίσιο 
λειτουργίας τους. 

2. Οργάνωση Υλικού 

Η οργάνωση του Υλικού της βιβλιοθήκης αποτελεί εργασία 
υποδομής προκειμένου να εξασφαλίζεται η ποιοτική εξυπηρέ¬ 
τηση των χρηστών. 

Η οργάνωση Υλικού περιλαμβάνει: 

2.1 Ανάπτυξη Συλλογών 

Οι Συλλογές Υλικού της βιβλιοθήκης πρέπει να ανταποκρί- 
νονται στις πληροφοριακές, εκπαιδευτικές και μορφωτικές 
ανάγκες του κοινού της, την κατάλληλη χρονική στιγμή. 

Η ανάπτυξη των Συλλογών της Βιβλιοθήκης χαρακτηρίζεται 
από συγκεκριμένες διαδικασίες, που αποτελούν τον τρόπο 
ανάπτυξης, η δε προοδευτική εξέλιξή τους αποτελεί το ρυθμό 
ανάπτυξης. Οι δύο αυτές διαδικασίες λειτουργούν συνδυαστι¬ 
κά με τον προσδιορισμό συγκεκριμένων θεματικών κατηγο¬ 
ριών που επιλέγει κάθε βιβλιοθήκη για να επικεντρώσει τη Συλ¬ 
λογή της. Στόχος όλων αυτών είναι η συνεχής βελτίωση των 
πληροφοριακών υπηρεσιών της Βιβλιοθήκης. 

Η πολιτική ανάπτυξης Συλλογών περιλαμβάνει ένα κύκλο 
διαδικασιών στον οποίο συγκαταλέγονται οι ακόλουθες δρα¬ 
στηριότητες: 

• ανάλυση των πληροφοριακών αναγκών της κοινότητας 

• πολιτική επιλογής Υλικού 

• πρόσκτηση Υλικού 

• επεξεργασία Υλικού 

•απογραφή 

• απόσυρση 

2.1.1 Ανάλυση πληροφοριακών αναγκών κοινού 

Ο προσδιορισμός, η ανάλυση και η αξιολόγηση των πληρο¬ 
φοριακών αναγκών του κοινού, αποτελούν τη βάση της πολιτι¬ 
κής ανάπτυξης της Συλλογής για κάθε Βιβλιοθήκη. Ο προσ¬ 
διορισμός αυτός στηρίζεται σε μεθόδους έρευνας κοινού 
(ερωτηματολόγια, στατιστικές χρήσης τεκμηρίων, κλπ). Επι- 

σημαίνεται ότι η βασική αρχή στην οποία στηρίζεται ο προσ¬ 
διορισμός αυτός είναι ότι "όλες οι ομάδες χρηστών, ανεξαρ¬ 
τήτως ηλικίας, φύλου, φυλής, θρησκείας, εθνικότητας, γλώσ¬ 
σας ή μορφωτικού επιπέδου, πρέπει να βρίσκουν Υλικό σχετι¬ 
κό με τις ανάγκες και τα ενδιαφέροντά τους". 

2.1.2 Επιλογή Υλικού 

Η επιλογή του Υλικού γίνεται με βάση: 

• το σκοπό και τους στόχους της Βιβλιοθήκης όπως διατυ¬ 
πώνονται παραπάνω 

• τη γενική θεματική κατεύθυνση ανάπτυξης της Συλλογής 

• τις ανάγκες του κοινού, όπως προκύπτουν από τη διαδικα¬ 
σία αξιολόγησης 

• τους τύπους και την ποιότητα των υλικών 

• τον πληθυσμό 

• τα στατιστικά στοιχεία χρήσης των τεκμηρίων 

Το Υλικό των Συλλογών και οι προσφερόμενες υπηρεσίες, 
πρέπει να αντανακλούντιςτρέχουσεςτάσειςκαιτην εξέλιξη της 
κοινωνίας καθώς και τη μνήμη της ανθρώπινης προσπάθειας και 
φαντασίας, χωρίς να υπόκεινται σε καμιά ιδεολογική, πολιτική ή 
θρησκευτική προκατάληψη, ούτε σε εμπορικές πιέσεις. 

Παράλληλα, πρέπει με κάθε τρόπο να αποφεύγεται παντός 
είδους Υλικό που έχει προφανή σκοπό το θρησκευτικό προση¬ 
λυτισμό, την πολιτική προπαγάνδα, την υποβολή μίσους, την 
προσβολή συγκεκριμένων ομάδων του πληθυσμού και την 
εμπορική κερδοσκοπία. 

Οι Συλλογές πρέπει να περιλαμβάνουν όλους του τύπους 
των πρόσφορων μέσων και της σύγχρονης τεχνολογίας κα¬ 
θώς και το παραδοσιακό Υλικό. 

Τέλος, η ποιότητα και η συνάφεια Υλικού και υπηρεσιών με 
τις τοπικές ανάγκες και συνθήκες αποτελεί ουσιαστική παρά¬ 
μετρο. 

2.1.3 Πρόσκτηση Υλικού 

Οι προσκτήσεις Υλικού γίνονται με αγορά, ανταλλαγές, δω¬ 
ρεά και την υποχρεωτική κατάθεση αντιτύπων τεκμηρίων σε 
έντυπη ή άλλη οπτικοακουστική και ηλεκτρονική μορφή, όπως 
αυτή προκύπτει από τις παραγράφους 4δ και 9 του άρθρου 12 
του Ν. 3149/03 (ΦΕΚΑ 141/10.6.2003). 

Ο εμπλουτισμός των Συλλογών, ανεξάρτητα από τον τρόπο 
πρόσκτησηςτου Υλικού, πρέπει να γίνεται με βάση τα κριτήρια 
επιλογής Υλικού. 

Ειδικότερα στην περίπτωση των δωρεών η Βιβλιοθήκη έχει 
τη δυνατότητα: 

• να αποδέχεται το σύνολο ή μέρος της/ των δωριζόμενων 
Συλλογών 

• να επιλέγει τα τεκμήρια της δωρεάς που θα εντάξει στη 
Συλλογή της 

• να μην αποδέχεται δωρεές που γίνονται με προφανή σκο¬ 
πό πολιτικής ή θρησκευτικής προπαγάνδας 

• να δέχεται όρους περί αποθήκευσης και διάθεσης των δω- 
ρηθέντων τεκμηρίων με την προϋπόθεση ότι εναρμονίζονται 
με τους λειτουργικούς σκοπούς της Βιβλιοθήκης. 

Η αποδοχή ή όχι ανταλλαγών και δωρεών καθώς και όλα τα 
συναφή θέματα, εγκρίνονται από το Εφορευτικό Συμβούλιο 
της Βιβλιοθήκης μετά από εισήγηση του Διευθυντή ή Προϊ¬ 
στάμενου. 

Τεκμήρια που εκδίδονται, σε έντυπη ή άλλη μορφή, στην κατά 
τόπους περιοχή ευθύνης της Βιβλιοθήκης κατατίθενται υποχρε¬ 
ωτικά σε2 (δύο) αντίτυπα από τον/την συγγραφέα ή τον/τηντυ- 
πογράφο, ή τον / την λιθογράφο ή τον / την εκδότη. Η Βιβλιοθή¬ 
κη δίνει στον καταθέτη έγγραφο αποδεικτικό κατάθεσης. 

2.2 Σήμανση του Υλικού - Σφραγίδες 

Κάθε Βιβλιοθήκη τηρεί δική της σφραγίδα με την οποία 
σφραγίζεται™ Υλικό. Η σφραγίδα είναι στρογγυλή και φέρει: 
α) στο κέντρο της το εθνόσημο του κράτους και περιμετρικά 
σε μεγαλογράμματη επιγραφή την επωνυμία της. 


2.3 Επεξεργασία Υλικού 

Η αποδοτική εξυπηρέτηση του κοινού, η αξιοποίηση των δυ¬ 
νατοτήτων κάθε Βιβλιοθήκης και η ένταξή της στο Δίκτυο Βι- 
βλιοθηκώνπροϋποθέτειτηντυποποιημένη και συστηματική ορ¬ 
γάνωση του Υλικού της. Η ανάπτυξη των Συλλογών με τρόπο 
που να εξασφαλίζειτηντυποποιημένη και ομοιογενή οργάνωση 
του Υλικού τους απαιτεί τη φυσική, βιβλιοθηκονομική και ηλε¬ 
κτρονική επεξεργασία του με την εφαρμογή διεθνών βιβλιοθη- 
κονομικών προτύπων και τη χρήση ανάλογων εργαλείων. 

Η φυσική επεξεργασία αφορά στη φυσική προετοιμασία του 
Υλικού για ένταξή του στις Συλλογές της Βιβλιοθήκης και χρή¬ 
ση από το κοινό (επικόλληση ετικετών, συντήρηση κλπ) 

Η βιβλιοθηκονομική επεξεργασία περιλαμβάνει την 

• εισαγωγή 

• καταλογογράφηση 

• ταξινόμηση 

• και θεματική απόδοση όρων. 

Η ηλεκτρονική επεξεργασία αφορά στην αυτοματοποίηση 
του καταλόγου με βάση προγράμματα κατάλληλα και συμβα¬ 
τά για τη συνεργασία με άλλες Βιβλιοθήκες και για την ένταξη 
στο Δίκτυο Βιβλιοθηκών. 

Στις περιπτώσεις αυτές τα αυτοματοποιημένα συστήματα 
που χρησιμοποιούνται πρέπει να είναι σε διάταξη ΙΙΝΙΜΑΒΘ. 

2.3.1 Εισαγωγή 

Η εισαγωγή των τεκμηρίων βεβαιώνεται με την εγγραφή των 
βασικών στοιχείων σε βιβλίο εισαγωγής με απόλυτη και συνε¬ 
χή αριθμητική σειρά. Το βιβλίο εισαγωγής είναι σε έντυπη μορ¬ 
φή εκτός των περιπτώσεων εκείνων που εξασφαλίζουν εγκυ- 
ρότητατης αντίστοιχης ηλεκτρονικής μορφής. Η εγγραφή κά¬ 
θε τύπου τεκμηρίου γίνεται σε χωριστό βιβλίο εισαγωγής και 
χαρακτηρίζεται από συγκεκριμένο αύξοντα αριθμό, μοναδικό 
για κάθε αντίτυπο. Ο αριθμός εισαγωγής αναγράφεται στο 
τεκμήριο μαζί με τη σφραγίδα. 

2.3.2 Καταλογογράφηση 

Η καταλογογράφηση γίνεται με την εφαρμογή της τελευταί¬ 
ας αναθεωρημένης έκδοσης των αγγλοαμερικανικών κανό¬ 
νων καταλογογράφησης από πρωτότυπο, αγγλικό κείμενο ή 
αντίστοιχη ελληνική μετάφραση. Η απόδοση θεματικών όρων 
γίνεται με βάση διεθνή και εθνικά πρότυπα (Θεματικές επικε¬ 
φαλίδες της Βιβλιοθήκης του Κογκρέσου και της Εθνικής Βι¬ 
βλιοθήκης της Ελλάδας ή άλλης Βιβλιοθήκης που ακολουθεί 
τα εθνικά πρότυπα). 

Οι Βιβλιοθήκες χρησιμοποιούν τις τελευταίες εκδόσεις των 
παραπάνω εργαλείων ώστε η επεξεργασία να συμφωνεί με τα 
νέα βιβλιοθηκονομικά δεδομένα και τις αλλαγές που προκύ¬ 
πτουν, επιδιώκοντας συμβατότητα και ομοιογένεια. 

2.3.3 Ταξινόμηση 

Η ταξινόμηση γίνεται σύμφωνα με το ταξινομικό σύστημα 
ϋΕΪΛ/ΕΥ και ακολουθείται η εκάστοτε τελευταία έκδοση του 
έργου με τις αντίστοιχες ελληνικές της εγκεκριμένες προσθή¬ 
κες και μεταφράσεις. 

2.4 Απόδοση βιβλιογραφικών δεδομένων 

Κάθε Βιβλιοθήκη δίνει τα βιβλιογραφικά δεδομένα που πα¬ 
ράγει σε ηλεκτρονική μορφή στη Βιβλιοθήκη η οποία ορίζεται 
με Υπουργική Απόφαση ως κεντρικός διανομέας των δεδομέ¬ 
νων αυτών. Τα βιβλιογραφικά δεδομένα φέρουν την ένδειξη 
της Βιβλιοθήκης που τα παρήγαγε και εντάσσονται στον Ενι¬ 
αίο Κατάλογο. Ο Ενιαίος Κατάλογος διατίθεται για χρήση 
όλων των βιβλιοθηκών οι οποίες μετέχουν στο Δίκτυο. Η χρή¬ 
ση αυτή περιλαμβάνει την αντιγραφή των δεδομένων για χρή¬ 
ση κάθε βιβλιοθήκης, αποτελούν βάση για τη λειτουργία δια- 
δανεισμού και εργαλείο εξυπηρέτησης των αναγνωστών. 

2.5 Απογραφή 

Η απογραφή του Υλικού αποβλέπει στον εντοπισμό φθορών, 
απωλειών και στην εν γένει ανανέωση του Υλικού. Η απογρα- 

φή γίνεται σε χρονική περίοδο που η Βιβλιοθήκη παρουσιάζει 
τη λιγότερη χρήση και η οποία προσδιορίζεται από τη διεύ¬ 
θυνση της Βιβλιοθήκης με βάση τα στατιστικά στοιχεία χρή¬ 
σης. Το χρονικό διάστημα μεταξύ των απογραφών καθορίζε¬ 
ται σύμφωνα με το μέγεθος της Συλλογής κάθε Βιβλιοθήκης, 
αλλά σε καμιά περίπτωση το διάστημα αυτό δε θα πρέπει να 
υπερβαίνει τα 5 (πέντε) χρόνια. 

Η διάρκεια της απογραφής δεν μπορεί να υπερβαίνει τους 3 
(τρεις) μήνες, περίοδο κατά την οποία η βιβλιοθήκη -εφόσον 
κριθεί απαραίτητο- μπορεί να παραμείνει κλειστή για το κοινό. 
Μετά το πέρας της απογραφής συντάσσεται απολογιστική έκ¬ 
θεση στην οποία αναφέρονται τα αποτελέσματα της απογρα- 
φής, όπως Υλικό που έχει χαθεί, καταστραφεί ή πρέπει να απο¬ 
συρθεί. 

2.6 Απόσυρση 

Απόσυρση είναι η πρακτική της απαλλαγής ή της αποθήκευ¬ 
σης πολλαπλών αντιτύπων και Υλικού που σπάνια χρησιμοποι¬ 
είται ή δε χρησιμοποιείται καθόλου. 

Αίτια απόσυρσης Υλικού αποτελούν: 

• ο επαναπροσδιορισμός των σκοπών και των στόχων της 
Βιβλιοθήκης 

• η διαφοροποίηση στην πολιτική ανάπτυξης της Συλλογής 
της Βιβλιοθήκης, σύμφωνα με τις νέες ανάγκες της κοινότη¬ 
τας 

• η φυσική φθορά του Υλικού και αντικατάστασή του 

• η παλαιότητατου Υλικού και έλλειψη επικαιρότητας 

• η αντικατάσταση παραδοσιακού Υλικού με νέα τεχνολογι¬ 
κά μέσα 

Το προαναφερόμενο Υλικό απομακρύνεται από τα ανοιχτά 
ράφια ή τα βιβλιοστάσια ελεύθερης πρόσβασης σε άλλους 
βοηθητικούς ή αποθηκευτικούς χώρους της Βιβλιοθήκης. Ο 
προσδιορισμός της τύχης του Υλικού αυτού βασίζεται, εκτός 
από την πολιτική ανάπτυξης Συλλογής της κάθε Βιβλιοθή¬ 
κης, στη μελέτη και την αξιολόγηση μετρήσεων και στατιστι¬ 
κών χρήσης του Υλικού κατά θεματική ενότητα και κατά μο¬ 
νάδα. 

Ο κυριότερος στόχος απόσυρσης του Υλικού είναι να διατη¬ 
ρήσει τη Συλλογή ζωντανή, επίκαιρη και εύχρηστη και παράλ¬ 
ληλα να βελτιώσει την άνιση κατανομή του Υλικού της Συλλο¬ 
γής (κατά θεματική κατηγορία, μορφή Υλικού, γλώσσα κλπ) 
καθώς και να διατηρήσει τα θετικά σημεία της μέσα από την 
ισόρροπη ανάπτυξή της. 

Υλικό το οποίο κρίνεται ότι θα έχει μελλοντική ιστορική αξία 
διατηρείται σε αποθηκευτικό χώρο ή δεν αποσύρεται καθό¬ 
λου. 

Η διαδικασία απόσυρσης περιλαμβάνει τρία στάδια: α) Την 
επιλογή του Υλικού που αποσύρεται βάση συγκεκριμένων κρι¬ 
τηρίων, β) την απαλλαγή της Συλλογής από το επιλεγμένο Υλι¬ 
κό και γ) την αποθήκευσή του. 

Κατά την απόσυρση Υλικού συντάσσεται έκθεση η οποία 
υποβάλλεται στο Εφορευτικό Συμβούλιο της Βιβλιοθήκης. Η 
απόσυρση γίνεται από το προσωπικό της Βιβλιοθήκης. Τεκμή¬ 
ρια που έχουν καταστραφεί ή χαθεί αντικαθίστανται. 

Τα κριτήρια επιλογής Υλικού για απόσυρση είναι: 

• η περιορισμένη ή και ανύπαρκτη παρούσα και πιθανή μελ¬ 
λοντική χρήση 

• η φυσική του κατάσταση 

• ο αριθμός των αντιτύπων που υπάρχουν στη Συλλογή 

• η ανανέωση της έκδοσής του 

• το αναχρονιστικό και ξεπερασμένο περιεχόμενό του 

• η εγκυρότητα και η ακρίβεια της πληροφόρησης που πα¬ 
ρέχει 

• η διάθεσή του σε νέες μορφές 

• η δυνατότητα χρήσης του από σύστημα διαδανεισμού με¬ 
ταξύ βιβλιοθηκών 


• η ύπαρξή του σε κοντινή βιβλιοθήκη και η δυνατότητα πρό¬ 
σβασης σ’ αυτό. 

Ειδικότερα, τηρούμενα έντυπα αρχεία ημερήσιου ή περιοδι¬ 
κού τύπου μη τοπικού χαρακτήρα τα οποία σπάνια χρησιμο¬ 
ποιούνται και η πρόσβαση στα οποία εξασφαλίζεται με εναλ¬ 
λακτικούς τρόπους (ηλεκτρονικό κλπ.) μπορεί να αποσύρο- 
νται. 

3. Διαχείριση Υλικού 

Η διαχείριση του Υλικού της Βιβλιοθήκης αποτελεί την κα- 
θεαυτό εργασία απόδοσης υπηρεσιών στο κοινό και την εφαρ¬ 
μογή δραστηριοτήτων για την ποιοτική εξυπηρέτησή του. Η 
διαχείριση Υλικού περιλαμβάνει: 

3.1 Πρόσβαση 

Η Συλλογή της Βιβλιοθήκης είναι στη διάθεση όλου του δή¬ 
μου ή της κοινότητας για χρήση στο αναγνωστήριο ή και για 
δανεισμό. Οι ιδιαίτεροι κανόνες χρήσης στο αναγνωστήριο και 
δανεισμού για κάθε Βιβλιοθήκη προσδιορίζονται από τον Εσω¬ 
τερικό ΟδηγόΛειτουργίας της. 

Οι Συλλογές μπορούν να χαρακτηριστούν ανάλογα με τη δυ¬ 
νατότητα πρόσβασης των χρηστών σε κλειστές και ανοιχτές. 

Στις κλειστές Συλλογές η Βιβλιοθήκη μπορεί να εντάξει σπά¬ 
νια και πολύτιμα τεκμήρια, χειρόγραφα, παλαιότυπα, αρχεία, 
δημοσιεύσεις περιορισμένου αριθμού αντιτύπων και περιορι¬ 
σμένου αριθμού αριθμημένων αντιτύπων, παλαιότερες εκδό¬ 
σεις τοπικών ιστορικών αντιτύπων κλπ. Πρόσβαση στις κλει¬ 
στές Συλλογές έχουν μόνο οι υπάλληλοι της Βιβλιοθήκης. Τα 
τεκμήρια των κλειστών συλλογών δίνονται στο κοινό μόνο για 
χρήση στο Αναγνωστήριο με ειδικούς όρους που ορίζονται 
από τον Εσωτερικό ΟδηγόΛειτουργίας της κάθε βιβλιοθήκης. 

Η Βιβλιοθήκη μπορεί να μην επιτρέπει προσωρινά τη χρήση 
τεκμηρίων που εντάσσονται στις κλειστές Συλλογές της ιδιαί¬ 
τερα όταν τα τεκμήρια α) δεσμεύονται για λόγους πνευματι¬ 
κής ιδιοκτησίας (ανέκδοτα έργα) β) βρίσκονται σε στάδιο συ¬ 
ντήρησης, γ) είναι ακατάτακτα. 

Ιδιαίτερα για την πρόσβαση σε "ευαίσθητα" τεκμήρια Εθνι¬ 
κού χαρακτήρα απαιτείται η έγκριση από το Εφορευτικό Συμ¬ 
βούλιο και από Αρμόδια Αρχή της Πολιτείας. 

Η Βιβλιοθήκη έχει την υποχρέωση του σχεδιασμού διάσω- 
σηςτων σπάνιωντεκμηρίωντης σε περιπτώσεις έκτακτης ανά¬ 
γκης. 

Τεκμήρια τα οποία δεν περιλαμβάνονται στις παραπάνω κα¬ 
τηγορίες εντάσσονται στις λεγάμενες ανοιχτές Συλλογές, τις 
οποίες ο χρήστης μπορεί να χρησιμοποιεί χωρίς περιορισμό 
εντός της Βιβλιοθήκης ή να δανείζεται σύμφωνα με όσα ανα- 
φέρονται παρακάτω. 

3. 2 Διατήρηση - Αναπαραγωγή τεκμηρίων 

Με τον όρο διατήρηση νοούνται όλες εκείνες οι ενέργειες 
τις οποίες οφείλει να πραγματοποιεί κάθε Βιβλιοθήκη προκει- 
μένου να εξασφαλίζει την καλή κατάσταση τωντεκμηρίωντης 
για όσο χρονικό διάστημα κρίνει πως είναι απαραίτητα για τη 
Συλλογή της. Ιδιαίτερη φροντίδα πρέπει να επιδεικνύει για τις 
σπάνιες Συλλογές της. 

Η προληπτική συντήρηση των τεκμηρίων αποτελεί αντικεί¬ 
μενο διαρκούς μέριμνας και φροντίδας και περιλαμβάνει ενέρ¬ 
γειες όπως την εξασφάλιση των κατάλληλων κλιματολογικών 
συνθηκών και συνθηκών φωτισμού των χώρων στους οποίους 
φυλάσσονται τα τεκμήρια, την επιδίωξη για καλή χρήση των 
τεκμηρίων από τους ίδιους τους χρήστες και το προσωπικό 
της βιβλιοθήκης, τον επιφανειακό καθαρισμό των τεκμηρίων, 
την εφαρμογή ενός οργανωμένου συστήματος απολύμανσης 
του χώρου καιτωντεκμηρίων με ατοξικές κατά το δυνατόν με¬ 
θόδους. Τέλος, το σχεδίασμά για την αντιμετώπιση καταστρο¬ 
φών, τη λήψη προληπτικών μέτρων κατά της παραβίασης της 
ασφάλειαςτου χώρου καιτωντεκμηρίων και τη γενική αξιολό¬ 
γηση και καταγραφή φθορών των τεκμηρίων, ώστε να τίθενται 

αναγκαίες προτεραιότητες κατά την επιλογή τους για περαι¬ 
τέρω συντήρησή τους. 

Η έννοια αναπαραγωγή εμπεριέχεται και περιλαμβάνεται 
στη διαδικασία της διατήρησης του πνευματικού περιεχομέ¬ 
νου του Υλικού της Βιβλιοθήκης. Η αναπαραγωγή πραγματο¬ 
ποιείται με πολλούς τρόπους (φωτοαντιγραφή, φωτογράφη¬ 
ση, μικροφωτογράφηση, ψηφιοποίηση κλπ.) και έχει σκοπό 
αφενός τη διατήρηση ενός αντιγράφου τεκμηρίου απάτην ίδια 
τη Βιβλιοθήκη και αφετέρου την εξυπηρέτηση των αναγκών 
των χρηστών. Η αναπαραγωγή γίνεται με τις προϋποθέσεις 
και περιορισμούς, όπως αυτές καθορίζονται από την υφιστά¬ 
μενη νομοθεσία και ειδικότερα από τις διατάξεις του Ν. 
2121/1993 "περί πνευματικής ιδιοκτησίας". 

Τα σπάνια τεκμήρια αναπαράγονται μόνο από την ίδια τη Βι¬ 
βλιοθήκη, εφάπαξ, με μεθόδους που αποκλείουν τη φθορά 
τους. Την πολιτική της αναπαραγωγής τεκμηρίων για την εξυ¬ 
πηρέτηση των χρηστών καθορίζει η ίδια η Βιβλιοθήκη ανάλο¬ 
γα με το Υλικό για το οποίο υπάρχει αίτημα αναπαραγωγής και 
μέσα στα πλαίσια του νόμου του Ν. 2121/1993 "περί πνευματι¬ 
κής ιδιοκτησίας". 

Γενικά, δεν επιτρέπεται η φωτοαντιγραφή σπάνιων ή φθαρ¬ 
μένων τεκμηρίων. Η εξυπηρέτηση των χρηστών στην περί¬ 
πτωση αυτή μπορεί να γίνει με εναλλακτικούς τρόπους (π.χ. 
φωτογράφηση) η εφαρμογή των οποίων όμως θα διασφαλίζει 
τη μη περαιτέρω φθορά του τεκμηρίου. Η φωτογράφηση για 
οποιοδήποτε άλλο λόγο εκτός της διατήρησης, απαιτεί έγκρι¬ 
ση του Εφορευτικού Συμβουλίου της Βιβλιοθήκης ανά τεκμή¬ 
ριο. Για την παραχώρηση αντιγράφων στους χρήστες μη δη¬ 
μοσιευμένων τεκμηρίων πρέπει να υπάρχει έγκριση από το 
Εφορευτικό Συμβούλιο της Βιβλιοθήκης κατόπιν εισήγησης 
του Διευθυντή, λαμβανομένων υπόψη των περιορισμώντου Ν. 
2121/1993. 

3.3 Έκθεση τεκμηρίων και μεταφορά 

Η Βιβλιοθήκη ως μέρος των δραστηριοτήτων της μπορεί να 
πραγματοποιεί εκθέσεις τεκμηρίων της τόσο στους χώρους 
της όσο και εκτός αυτών. Στη δεύτερη περίπτωση η απόφαση 
βαραίνει τη διεύθυνση και το Εφορευτικό Συμβούλιο της Βι¬ 
βλιοθήκης. 

Για την έκθεση των τεκμηρίων απαιτείται: 

• να είναι ασφαλισμένα (ασφαλιστήριο ασφαλιστικής εται¬ 
ρίας) κατά τη διάρκεια της έκθεσης και κατά τη διάρκεια της 
μεταφοράς τους 

• να μην προσβάλλεται η καλλιτεχνική αισθητική του αντι¬ 
κειμένου από τον τρόπο έκθεσης ή προβολής του 

• οι προθήκες να είναι κατάλληλες και ασφαλείς 

• ο χώρος να πληροί τις κατάλληλες περιβαλλοντικές συν¬ 
θήκες για τη σωστή διατήρησή τους (κατάλληλα επίπεδα θερ¬ 
μοκρασίας, σχετικής υγρασίας και φωτός) 

• η μεταφορά τους να γίνεται με δαπάνες και ευθύνη του 
φορέα που τα δανείζεται, ο οποίος είναι υποχρεωμένος να 
λαμβάνει άλατα αναγκαία μέτρα (κατάλληλη συσκευασία κλπ) 
που θα προστατέψουν τα τεκμήρια από φθορά και καταστρο¬ 
φή. 

• να γίνεται πρωτόκολλο παράδοσης - παραλαβής 

• να φωτογραφίζεται το υλικό πριν την απομάκρυνσή του 
και να ενημερώνεται ο κατάλογος της βιβλιοθήκης 

4. Παροχή υπηρεσιών από τις βιβλιοθήκες 

Η Βιβλιοθήκη παρέχει τις ακόλουθες υπηρεσίες μέσω των 
αντίστοιχων τμημάτων της: 

4.1 Πληροφοριακές 

Η Βιβλιοθήκη ανταποκρίνεται σε πληροφοριακές, ενημερω¬ 
τικές, εκπαιδευτικές, πολιτιστικές ανάγκες του κοινού της 
χρησιμοποιώντας: 

• τις Συλλογές που έχει στη διάθεσή της μέσω των καταλό¬ 
γων της 


• την πρόσβαση σε Συλλογές άλλων βιβλιοθηκών που εξα¬ 
σφαλίζει μέσω των συνδρομών και των συνεργασιών της και 
του Ενιαίου Καταλόγου 

• την εξυπηρέτηση μέσω διαδανεισμού 

• την εφαρμογή ενός οργανωμένου συστήματος υποστήρι¬ 
ξης των χρηστών της που αναπτύσσει με στόχο τη βελτίωση 
των πληροφοριακών υπηρεσιών που παρέχει 

• την εξυπηρέτηση χρηστών με τη χρήση νέων τεχνολογιών 

• τις πηγές που είναι διαθέσιμες στο διαδίκτυο 

Ειδικότερα, η Βιβλιοθήκη παρέχει επίσης πληροφορίες σχε¬ 
τικές με την κοινότητα: κάθε Βιβλιοθήκη αποτελεί κέντρο επι¬ 
κοινωνίας- πληροφόρησης σε θέματα που αφορούν την ευρύ¬ 
τερη κοινότητα, όπως εκδηλώσεις στις οποίες συμμετέχει και 
η Βιβλιοθήκη ή εκδηλώσεις που πραγματοποιούνται στην πε¬ 
ριοχή. 

Επίσης, η Βιβλιοθήκη διατηρεί αρχείο με Υλικό που αφορά 
στο δήμο ή την κοινότητα, (εφημερίδες, περιοδικά κλπ.) ιστο¬ 
ρικού ή άλλου περιεχομένου. Η Βιβλιοθήκη περιλαμβάνει στη 
Συλλογή της Υλικό που έχει δημοσιευθεί (βιβλία, κλπ.) το 
οποίο αφορά την ιστορία του τόπου και της περιφέρειας και 
στοχεύει στην κάλυψη πληροφοριακών αναγκών που αφο¬ 
ρούν σε τοπικά θέματα. 

4.2 Δανειστικές 

Η Βιβλιοθήκη δανείζει τεκμήρια που προέρχονται από τις 
Συλλογές της με στόχο την εξυπηρέτηση του κοινού της. Η πο¬ 
λιτική δανεισμού και διαδανεισμού διαμορφώνεται από την κά¬ 
θε Βιβλιοθήκη και περιγράφεται αναλυτικά στον Εσωτερικό 
Οδηγό Λειτουργίας της. Σε κάθε περίπτωση το πλαίσιο δανει¬ 
σμού διαμορφώνεται με βάση τα εξής: δικαίωμα δανεισμού 
έχουν όλοι όσοι είναι μέλη της βιβλιοθήκης και έχουν την απα¬ 
ραίτητη κάρτα αναγνώστη. Κάθε χρήστης έχει δικαίωμα δα¬ 
νεισμού ορισμένου αριθμού τεκμηρίων και για ορισμένο χρό¬ 
νο ανάλογα με τους όρους που ορίζει ο Εσωτερικός Οδηγός 
Λειτουργίας της Βιβλιοθήκης. Οι χρήστες έχουν τη δυνατότη¬ 
τα να ζητήσουν την κράτηση τεκμηρίου που είναι ήδη δανει¬ 
σμένο σε άλλο χρήστη. Ο χρόνος δανεισμού μπορεί να παρα- 
ταθεί μόνον εφόσον το/τα τεκμήρια δεν έχουν ζητηθεί και 
"κρατηθεί" από άλλο χρήστη. Εκτός από το πληροφοριακό Υλι¬ 
κό το οποίο δεν δανείζεται και το οποίο χρησιμοποιείται μόνο 
εντός της Βιβλιοθήκης, δεν δανείζεται, επίσης Υλικό που έχει 
χαρακτηριστεί ως σπάνιο ή πολύτιμο ή αποτελεί μοναδικό 
αντίτυπο. 

4.3 Υπηρεσίες Αναγνωστηρίου 

Το αναγνωστήριο είναι διαθέσιμο στο κοινό είτε αυτό κάνει 
χρήση της Συλλογής της Βιβλιοθήκης είτε δικού του Υλικού 
(π.χ. μαθητές, σπουδαστές κλπ.). Η Βιβλιοθήκη οφείλει να εξα¬ 
σφαλίζει ικανοποιητικές συνθήκες για τη χρήση του αναγνω¬ 
στηρίου όπως κατάλληλο εξοπλισμό (τραπέζια, καρέκλες 
κλπ), περιβαλλοντικές συνθήκες (φωτισμό, έλεγχο του θορύ¬ 
βου, κλιματισμό κλπ). 

Η εξυπηρέτηση ερευνητών με σπάνια βιβλία και χειρόγραφα 
γίνεται αποκλειστικά στο αναγνωστήριο σύμφωνα με τους κα¬ 
νόνες της επιστημονικής δεοντολογίας για την προώθηση της 
έρευνας και σύμφωνα με τον Εσωτερικό Οδηγό Λειτουργίας 
της Βιβλιοθήκης. 

4.4 Πρόσβαση στο Διαδίκτυο 

Η Βιβλιοθήκη δίνει, στην κοινότητα που εξυπηρετεί, τη δυ¬ 
νατότητα πρόσβασης στο διαδίκτυο από το χώρο της. Η πρό¬ 
σβαση αυτή ορίζεται από: α. τον Εσωτερικό Οδηγό Λειτουρ¬ 
γίας β. τις συνδρομές της βιβλιοθήκης σε πηγές πληροφόρη¬ 
σης γ. τις οδηγίες που ορίζονται στο Κεφάλαιο Α "Διαχείριση 
Συλλογών" και αφορούν την επιλογή Υλικού ε. τους περιορι¬ 
σμούς χρήσης που δύναται να επιβάλλει η Βιβλιοθήκη, όπως 
χρονική διάρκεια κλπ. 

4.5 Φωτοτύπηση 

Το Υλικό της Βιβλιοθήκης δίνεται για φωτοτύπηση εκτός 
από το σπάνιο, το πολύτιμο και εκείνο που η φωτοτύπηση του 
συνεπάγεται φθορά ή καταστροφή του. Η φωτοτύπηση του 
Υλικού της βιβλιοθήκης δεν έχει κερδοσκοπικό χαρακτήρα, 
παρέχεται με χρέωση το ύψος της οποίας, σε κάθε περίπτω¬ 
ση, καθορίζεται από τη Βιβλιοθήκη. Ο αριθμός των φωτοτυ- 
πούμενων σελίδων δεν θα πρέπει να υπερβαίνει τον αριθμό 
που ορίζεται από διεθνείς συμβάσεις για την παραβίαση των 
πνευματικών δικαιωμάτων. Δεν επιτρέπεται σε καμία περίπτω¬ 
ση η φωτοτύπηση ολόκληρων έργων (βιβλία, ποιήματα). 

4.6 Εκδόσεις 

Η Βιβλιοθήκη στο πλαίσιο εξυπηρέτησης του κοινού και 
προβολής της μπορεί να προβαίνει σε εκδόσεις. Η άδεια για 
έκδοση έργων που ανήκουν στη Βιβλιοθήκη αποτελεί θέμα 
που υπόκειται στην κρίση του Εφορευτικού Συμβουλίου της, 
το οποίο ενεργεί προς όφελος της Βιβλιοθήκης και πρέπει να 
λαμβάνει υπόψη του τα πνευματικά δικαιώματα, την προβολή 
και την εν γένει ποιοτική παρουσίαση του εκδιδόμενου έργου. 

4.7. Παιδικά και Εφηβικά Τμήματα 

Το παιδικό τμήμα της βιβλιοθήκης είναι κατάλληλα διαμορ¬ 
φωμένο για τις ανάγκες των παιδιών και τα τεκμήρια της Συλ¬ 
λογής ακολουθούν τις οδηγίες που εμπεριέχονται στο Κεφά¬ 
λαιο Α "Διαχείριση των Συλλογών". Η Βιβλιοθήκη στον τομέα 
αυτό μπορεί να συνεργάζεται με τον Οργανισμό Παιδικού και 
Εφηβικού Βιβλίου. Επισημαίνεται ότι η λειτουργία παιδικών 
και εφηβικών τμημάτων αποτελεί καίριο στόχο της Βιβλιοθή¬ 
κης καθώς είναι ο βασικός μοχλός διαμόρφωσης μελλοντικών 
αναγνωστών. Το Παιδικό ή / και Εφηβικό Τμήμα κάθε Βιβλιο¬ 
θήκης μπορεί να οργανώνει παιδαγωγικές και ψυχαγωγικές 
δραστηριότητες. 

4.8 Υπηρεσίες σε άτομα με ειδικές ανάγκες 

Η Βιβλιοθήκη παρέχει ισότιμα υπηρεσίες σε άτομα με ειδι¬ 
κές ανάγκες. Επιπλέον, καταβάλει προσπάθειες ώστε να επε- 
κτείνειτις δραστηριότητέςτης προκειμένου να καλύπτειτις ει¬ 
δικές ομάδες του πληθυσμού που υστερούν λόγω αναπηριών, 
ηλικίας και υγείας. 

Οι υπηρεσίες αυτές περιλαμβάνουν: 

• Υπηρεσίες σε άτομα με προβλήματα όρασης. Οι υπηρε¬ 
σίες αυτές δίνονται συντονισμένα από συγκεκριμένες βιβλιο¬ 
θήκες και σε συνεργασία με άλλους φορείς της πολιτείας και 
της ευρύτερης κοινότητας και ιδιαίτερα με τις αντίστοιχες βι¬ 
βλιοθήκες τυφλών 

• Εξασφάλιση πρόσβασης σε όλες τις βιβλιοθήκες στα άτο¬ 
μα με σωματικές αναπηρίες 

• Υπηρεσίεςτων κινητών βιβλιοθηκών σε: κέντρα υγείας, κέ¬ 
ντρα περίθαλψης και κατοικίες ατόμων με ειδικές ανάγκες 

• Συνεργασία με φορείς που προσφέρουν υπηρεσίες στις 
ειδικές αυτές ομάδες πληθυσμού και οργάνωση ενημερωτι¬ 
κών ή άλλων εκδηλώσεων στους χώρους της βιβλιοθήκης 

• Εμπλουτισμό των Συλλογών των Βιβλιοθηκών για την εξυ¬ 
πηρέτηση των ατόμων που έχουν τη φροντίδα των ατόμων με 
ειδικές ανάγκες 

• Διασφάλιση του Υλικού τους από την οιαδήποτε ένταξη 
περιεχομένου προσβλητικού προς τα άτομα με ειδικές ανά¬ 
γκες 

• Συνειδητή ενίσχυση του Υλικού που προωθεί την ένταξη 
των ατόμων με ειδικές ανάγκες στο κοινωνικό γίγνεσθαι. 

• Ταχυδρομική αποστολή ή ανάθεση σε εθελοντές του ζη¬ 
τούμενου Υλικού σε άτομα που δεν έχουν τη δυνατότητα με¬ 
τακίνησης και κατά συνέπεια δεν μπορούν να επισκεφθούντη 
Βιβλιοθήκη. 

Ειδικότερα για τα άτομα με προβλήματα όρασης οι βιβλιο¬ 
θήκες του Υπουργείου Εθνικής Παιδείας και Θρησκευμάτων 
προωθούν την εξασφάλιση ψηφιακού Υλικού, το οποίο με την 


εξέλιξη της τεχνολογίας είναι προσβάσιμο από τους τυφλούς 
αναγνώστες. Στις περιπτώσεις εκείνες κατά τις οποίες οι βι¬ 
βλιοθήκες προβαίνουν στη δημιουργία Υλικού ειδικά για άτο¬ 
μα με προβλήματα όρασης, ακολουθούν τις "Αρχές για τη Δη¬ 
μιουργία και Παραγωγή για Προσβάσιμα Βιβλία και Υλικό" της 
Διεθνούς Κοινοπραξίας για το πρότυπο του νέου ψηφιακού 
φωνητικού βιβλίου (Θείεγ). 

4.9 Προβολή των υπηρεσιών 

Η Βιβλιοθήκη προβαίνει ενεργά στην προβολή των υπηρε¬ 
σιών που παρέχει στο κοινό της και προωθεί το εκπαιδευτικό, 
πολιτιστικό, πληροφοριακό και ενημερωτικό έργο της. 

4.10 Πολιτιστικές δραστηριότητες 

Η Βιβλιοθήκη λαμβάνει ενεργά μέρος σε πολιτιστικές δρα¬ 
στηριότητες. Επισημαίνεται ότι η ανάπτυξη πολιτιστικών δρα¬ 
στηριοτήτων γίνεται πάντοτε με βάση τον άξονα της ενίσχυ¬ 
σης του έργου της, δηλαδή τη διαχείριση της γνώσης και την 
προώθηση της ανάγνωσης. Πολιτιστικές δραστηριότητες που 
δεν εμπίπτουν στον τομέα αυτό, δεν αποτελούν κεντρικό ση¬ 
μείο για την παροχή υπηρεσιών των Βιβλιοθηκών αλλά υπο¬ 
στηρικτικές διαδικασίες του ευρύτερου εκπαιδευτικού, πολι¬ 
τιστικού και μορφωτικού πεδίου τους, ή μορφές προβολής του 
έργου τους και αντιμετωπίζονται με ανάλογο τρόπο. 

5. Λειτουργία Βιβλιοθηκών 

5.1 Εσωτερικός Οδηγός Λειτουργίας 

Κάθε Βιβλιοθήκη καταρτίζει τον Εσωτερικό Οδηγό Λειτουρ¬ 
γίας της, ο οποίος επιλαμβάνεται κυρίως θεμάτων που αφο¬ 
ρούν στην εσωτερική λειτουργία της Βιβλιοθήκης και ιδίως: 

• διαδικαστικά θέματα που αφορούν την ανάπτυξη και δια¬ 
χείριση Υλικού 

• διαδικασίες δανεισμού και διαδανεισμού 

• ωράριο λειτουργίας 

• ειδικές υποχρεώσεις του προσωπικού 

• θέματα λειτουργίας κινητών μονάδων και παραρτημάτων 

• θέματα οργάνωσης εκδηλώσεων, εκθέσεων, κλπ 

• θέματα λειτουργίας επιμέρους τμημάτων (παιδικών, κλπ) 

• κάθε θέμα που αφορά στην εσωτερική λειτουργία της Βι¬ 
βλιοθήκης 

Ο Εσωτερικός Οδηγός Λειτουργίας εναρμονίζεται με τα όσα 
αναφέρονται στον ΚΑ.Λ.ΒΙΒ. 

Τα άρθρα του Εσωτερικού Οδηγού Λειτουργίας αναθεω¬ 
ρούνται σε τακτά χρονικά διαστήματα ώστε να συγκλίνουν με 
τις τρέχουσες ανάγκες των χρηστών της Βιβλιοθήκης και της 
κοινότητας καθώς και τις εφαρμογές της νέας τεχνολογίας 
στη Βιβλιοθήκη. Ο Οδηγός και οι αναθεωρήσεις του αναρτώ- 
νται στον πίνακα ανακοινώσεων της Βιβλιοθήκης. Αντίγραφό 
του υπάρχει στα γραφεία του προσωπικού, του Διευθυντή/ 
Προϊστάμενου της Βιβλιοθήκης και του φορέα στον οποίο 
υπάγεται η Βιβλιοθήκη. 

5.2 Υποχρεώσεις προσωπικού 

Το προσωπικό της Βιβλιοθήκης είναι υποχρεωμένο να εξυ¬ 
πηρετεί και να βοηθά τους χρήστες στην αναζήτηση και τον 
εντοπισμό τεκμηρίων. Επίσης, προβαίνει στην παροχή πληρο¬ 
φοριών που του ζητούνται από τους χρήστες χρησιμοποιώ¬ 
ντας το Υλικό της Βιβλιοθήκης και τις νέες τεχνολογίες. Ανα¬ 
λαμβάνει και φέρει εις πέρας τη βιβλιοθηκονομική επεξεργα¬ 
σία του Υλικού δηλαδή καταλογογραφεί, ταξινομεί και 
ευρετηριάζει θεματικά το Υλικό της Συλλογής της Βιβλιοθή¬ 
κης. Επίσης, παρέχει πλήρη, έγκυρη και έγκαιρη πληροφόρη¬ 
ση και δημιουργεί τις προϋποθέσεις για την εξασφάλιση αυ¬ 
τών των υπηρεσιών. 

Το προσωπικό της βιβλιοθήκης συμμετέχει σε προγράμμα¬ 
τα επιμόρφωσης με στόχο τη βελτίωση της ποιότητας των 
υπηρεσιών που προσφέρει. 

Το προσωπικό της βιβλιοθήκης εξυπηρετεί τους χρήστες 
της βιβλιοθήκης και ενθαρρύνει την προσέλευσή τους στους 

χώρους της. Το προσωπικό συνεργάζεται με τους δασκάλους 
των σχολείων του δήμου ή της κοινότητας σε περίπτωση που 
αυτοί θελήσουν να αναθέσουν εργασίες στους μαθητές τους. 
Στο πλαίσιο αυτής της συνεργασίας στην αρχή κάθε σχολικής 
χρονιάς οι βιβλιοθηκονόμοι αναλαμβάνουντην ξενάγηση ομά¬ 
δων χρηστών στους χώρους της Βιβλιοθήκης και την εκπαί¬ 
δευσή τους στη σωστή χρήση της. Ξεναγήσεις ή προγράμμα¬ 
τα εκπαίδευσης, είναι δυνατό να πραγματοποιούνται και προς 
όφελος άλλων ομάδων μετά από συνεννόηση με το προσωπι¬ 
κό και τους υπεύθυνους της Βιβλιοθήκης. 

Επίσης, η Βιβλιοθήκη οργανώνει προγράμματα εκπαίδευσης 
(στο πλαίσιο της δια βίου εκπαίδευσης) για ομάδες ή μεμονω¬ 
μένους χρήστες της Βιβλιοθήκης, ενθαρρύνοντας τους στην 
αναζήτηση πληροφοριών με τη χρήση των νέων τεχνολογιών. 

5.3 Προσφορά εργασίας από εθελοντές και φοιτητές 

Α. Εθελοντές: η προσφορά εθελοντικής εργασίας είναι απο¬ 
δεκτή με έγκριση του Εφορευτικού Συμβουλίου. Η εργασία 
των εθελοντών οργανώνεται από το προσωπικό και ακολουθεί 
τους κανόνες που θέτει η Βιβλιοθήκη. 

Β. Φοιτητές: η προσφορά εργασίας από φοιτητές στο πλαί¬ 
σιο Πρακτικής Άσκησης των σχολών τους είναι δεκτή για τις ει¬ 
δικότητες που εντάσσονται στις δραστηριότητες της Βιβλιο¬ 
θήκης. Η εργασία των φοιτητών γίνεται σύμφωνα με τους κα¬ 
νόνες της Πρακτικής Άσκησης και τους κανόνες της 
Βιβλιοθήκης. 

5.4 Ώρες λειτουργίας 

Η Βιβλιοθήκη δέχεται το κοινό σύμφωνα με το ωράριο που 
ορίζεται από το Εφορευτικό της Συμβούλιο και επικυρώνεται 
με απόφαση του κατά νόμο αρμόδιου φορέα. Το ωράριο αυτό 
πρέπει να δίνει τη δυνατότητα πρόσβασης σε όλες τις ομάδες 
του πληθυσμού (εργαζόμενοι, μαθητές, κλπ). Για το λόγο αυ¬ 
τό το ωράριο πρέπει να είναι διαμορφωμένο κατά τέτοιο τρό¬ 
πο ώστε να καλύπτει ώρες εκτός εργασίας, σχολείου κλπ. πε¬ 
ριλαμβάνοντας κατ’ ελάχιστο 3 απογεύματατην εβδομάδα και 
το Σάββατο, λαμβανομένης υπόψη ανάλογης επάρκειας του 
υπηρετούντος προσωπικού. 

6. Συνεργασίες 

6.1 Σχολικές Βιβλιοθήκες 

Η Βιβλιοθήκη προκειμένου να εξυπηρετήσει τους εκπαιδευ¬ 
τικούς και τους μαθητές της σχολικής κοινότητας της περιο¬ 
χής της επιδιώκει ενεργά τη συνεργασία με τα αντίστοιχα σχο¬ 
λεία και τις σχολικές βιβλιοθήκες. Στόχος της συνεργασίας 
αυτής είναι η εξασφάλιση πρόσβασης της σχολικής κοινότη¬ 
τας στην ευρεία παρακαταθήκη Υλικού που διαθέτει η Βιβλιο¬ 
θήκη και η εξυπηρέτηση του συγκεκριμένου σχολικού κοινού. 
Συγκεκριμένα, η Βιβλιοθήκη επιδιώκει: 

α) τη συνεργασία με τις σχολικές βιβλιοθήκες για την ευρύ¬ 
τερη υποστήριξη της εκπαιδευτικής διαδικασίας μέσω του 
πλούτου του Υλικού της Βιβλιοθήκης 
β) τη συνεργασία για την υποστήριξη ευρύτερων σχολικών 
δραστηριοτήτων 

γ) τη συνεργασία για την κάλυψη αναγκών των εκπαιδευτι¬ 
κών 

δ) την ηλεκτρονική πρόσβαση στους καταλόγους της βι¬ 
βλιοθήκης και τη μεγιστοποίηση της αξιοποίησης του Υλικού 
που διαθέτει για χρήση από μαθητές και εκπαιδευτικούς 
ε) την ηλεκτρονική πρόσβαση σε βάσεις και ηλεκτρονικά κεί¬ 
μενα που διαθέτει η Βιβλιοθήκη για την εξυπηρέτηση των εκ¬ 
παιδευτικών μετά τη σύναψη σχετικών συμφωνιών 
στ) την προμήθεια φωτοαντιγράφων από βιβλία και περιοδι¬ 
κά 

ζ) την εν γένει συνεργασία, η οποία εναρμονίζεται με τους 
στόχους, τόσο της Βιβλιοθήκης όσο και της Σχολικής Βιβλιο¬ 
θήκης. 

6.2 Ακαδημαϊκές Βιβλιοθήκες: 


Η Βιβλιοθήκη προκειμένου να εξυπηρετήσει το κοινό της 
επιδιώκει ενεργά τη συνεργασία με ακαδημαϊκές βιβλιοθήκες 
της περιφέρειάς της, με στόχο την πρόσβαση σε επιστημονι¬ 
κό Υλικό, το οποίο δεν είναι δυνατό να διαθέτει. Συγκεκριμένα, 
επιδιώκει: 

α) την ηλεκτρονική πρόσβαση στους καταλόγους των ακα¬ 
δημαϊκών βιβλιοθηκών και τη σύναψη συμφωνιών διαδανει- 
σμού 

β) την ηλεκτρονική πρόσβαση σε βάσεις και ηλεκτρονικά κεί¬ 
μενα για την εξυπηρέτηση του κοινού μετά τη σύναψη σχετι¬ 
κών συμφωνιών 

γ) την προμήθεια φωτοαντιγράφων. 

Οι παραπάνω συμφωνίες δεν πρέπει να περιλαμβάνουν συν¬ 
δρομές σε επιστημονικές βάσεις δεδομένων αλλά μόνο λει¬ 
τουργικά έξοδα της μεταφοράς πληροφοριών με βάση τις αρ¬ 
χές του διαδανεισμού. 

6.3 Άλλοι φορείς 

Η Βιβλιοθήκη συνεργάζεται με άλλες βιβλιοθήκες και συνα¬ 
φείς πολιτιστικούς και μορφωτικούς φορείς της κοινότητας και 
της περιφέρειας της για την οργάνωση πολιτιστικών και συνα¬ 
φών προς την προώθηση των σκοπών της δραστηριοτήτων. 

7. λειτουργία Δημόσιων Κέντρων Πληροφόρησης 

7.1 Καθεστώς 

Το Δημόσιο Κέντρο Πληροφόρησης αποτελεί μέρος της Βι¬ 
βλιοθήκης στην οποία ανήκει και ακολουθεί τον Εσωτερικό 
Οδηγό λειτουργίας της. ΚΕΝΤΡΑ ΠΑΗΡΟΦΟΡΗΣΗΣ είναι ειδι¬ 
κά διαμορφωμένοι χώροι στις Δημόσιες Βιβλιοθήκες στους 
οποίους οι επισκέπτες μπορούν να έχουν δωρεάν πρόσβαση 
και ειδικευμένη υποστήριξη στην αναζήτηση πληροφοριώνγια 
μια σειρά θεμάτων όπως, οικονομικά, τουριστικά, εκπαιδευτι¬ 
κά, εργασίας, επιχειρήσεις, πολιτιστικά κλπ, σε τοπικό, περι¬ 
φερειακό και εθνικό επίπεδο. 

7.2 Στόχος 

Στόχος του Κέντρου Πληροφόρησης είναι η διεύρυνση των 
υπηρεσιών της Βιβλιοθήκης σε θέματα πληροφόρησης και 
ενημέρωσης που έχει ανάγκη το κοινό στην καθημερινότητά 
του. Επίσης, η ενίσχυση του πληροφοριακού ρόλου της βι¬ 
βλιοθήκης και η αύξηση του κοινού που εξυπηρετεί μέσω της 
υποδομής του Κέντρου Πληροφόρησης. 

7.3 Επιλογή Υλικού για το Κέντρο Πληροφόρησης - Οδηγίες 
Ενδεικτικό Υλικό για το Κέντρο Πληροφόρησης αποτελεί: 
α) Εκπαιδευτικά θέματα: Κατάλογοι σχολείων και διευθύν- 

σεωντης περιοχής, σύνδεση με το δίκτυο της εκπαίδευσης και 
πρόσβαση απευθείας στην περιοχή που ενδιαφέρει, σύνδεση 
με τον κόμβο του ΥΠΕΠΘ, οδηγοί σπουδών πανεπιστημίων, 
ΤΕΙ, ΙΕΚκλπ, κατάλογοι ξένων μορφωτικών ιδρυμάτων της πε¬ 
ριοχής, πρόσβαση σε δικτυακούς τόπους για την εκμάθηση 
ξένων γλωσσών, προγράμματα ειδικών σπουδών, ειδικά σχο¬ 
λεία, βιβλιοθήκες, αρχεία κλπ. 

β) Αθλητισμός: κατάλογοι αθλητικών κλπ σωματείων, αθλη¬ 
τικές και συναφείς δραστηριότητες 
γ) Πολιτιστικά θέματα: πληροφορίες για εκδηλώσεις κλπ 
στην περιοχή σε συνεργασία με τους πολιτιστικούς φορείς, 
δήμους, ΥΠΠΟ, ΑΕΙ και ΤΕΙ της περιοχής, άλλες βιβλιοθήκες 
δ) Επαγγελματική αποκατάσταση σε συνεργασία με τον ΟΑ- 
ΕΔ: σύνδεση με ΟΑΕΔ, γραφεία διασύνδεσης πανεπιστημίων, 
επιχειρήσεις της περιοχής 

ε) Οικονομικά αναπτυξιακά θέματα: κατάλογοι των επιχει¬ 
ρήσεων, σύνδεση με δίκτυο επιχειρήσεων, ΕΟΤ, Υπουργεία, 
Περιφέρειες, προγράμματα επιχειρηματικότητας, ηλεκτρονι¬ 
κά καταστήματα κλπ 

στ)Ψυχαγωγία: σύνδεση με ιστοσελίδες που αφορούν του¬ 
ρισμό, ταξίδια, διασκέδαση κλπ. 

ζ) Κράτος και Διοίκηση: πληροφορίες και ενημέρωση από 
την τοπική/ νομαρχιακή αυτοδιοίκηση, την κεντρική κρατική 

διοίκηση και την Ευρωπαϊκή Ένωση (συνδέσεις με σελίδες 
ΟΤΑ, Υπουργείων, Ε.Ε. κλπ). 

η) Ειδικά θέματα: υγεία (οδηγοί υγείας κλπ) παιδικά θέματα 
και θέματα ειδικών ενδιαφερόντων, ανάλογα με την περιοχή 
και την αντίστοιχη διακίνηση Υλικού των βιβλιοθηκών. 

7.4 Δανεισμός 

Όλη η δανειστική δραστηριότητα του Κέντρου Πληροφόρη¬ 
σης υπάγεται στη διαδικασία δανεισμού της Βιβλιοθήκης και 
ακολουθεί τους κανόνες του Εσωτερικού Οδηγού Λειτουρ¬ 
γίας της. 

7.5 Πρόσβαση στο διαδίκτυο 

Η Βιβλιοθήκη δίνειτη δυνατότητα πρόσβασης στο διαδίκτυο 
από το Κέντρο Πληροφόρησης. Η πρόσβαση αυτή ορίζεται 
από: α) τον Εσωτερικό Οδηγό Λειτουργίαςτης Βιβλιοθήκης, β) 
τις συνδρομές της βιβλιοθήκης σε πηγές πληροφόρησης, γ) 
τις οδηγίες που ορίζονται παραπάνω και αφορούν την επιλογή 
Υλικού, δ) τους περιορισμούς χρήσης που δύναται να επιβάλ¬ 
λει η βιβλιοθήκη, όπως χρονική διάρκεια, κλπ. Συγκεκριμένα, 
η βιβλιοθήκη έχειτη δυνατότητα να προσδιορίζει ώρες αιχμής, 
κατά τις οποίες ο χρόνος χρήσης να ορίζεται στη μια ώρα. 
Μπορεί επίσης να δημιουργεί κατάλογο προτεραιότητας των 
χρηστών, ή και κατάλογο δέσμευσης θέσης εργασίας για συ¬ 
γκεκριμένη ώρα και συγκεκριμένο χρηστή σε συνεννόηση πά¬ 
ντα με το κοινό. Κάθε άλλο θέμα ρυθμίζεται από τον Εσωτερι¬ 
κό Οδηγό Λειτουργίας (εκτυπώσεις, κλπ). 

7.6 Χώρος 

Ο χώρος του Κέντρου Πληροφόρησης πρέπει να είναι δια¬ 
θέσιμος στο κοινό για την κάλυψη των πληροφοριακών τους 
αναγκών και μόνο και όχι για χρήση των η/υ για άλλες εργασίες 
(πχ επεξεργαστές κειμένου κλπ). Η Βιβλιοθήκη οφείλει να εξα¬ 
σφαλίζει ικανοποιητικές συνθήκες για τη χρήση του Κέντρου 
Πληροφόρησης όπως κατάλληλο εξοπλισμό (τραπέζια, καρέ¬ 
κλες κλπ), περιβαλλοντικές συνθήκες (φωτισμός, έλεγχος του 
θορύβου, κλιματισμό κλπ). 

7.7 Συνεργασίες 

Η Βιβλιοθήκη για λογαριασμό του Κέντρου Πληροφόρησης 
συνεργάζεται με κέντρα πληροφόρησης της ευρύτερης περι- 
φέρειάς της με στόχο τον πολλαπλασιασμό σημείων πρόσβα¬ 
σης σε πληροφορίες και την καλύτερη εξυπηρέτηση των πολι¬ 
τών. Συγκεκριμένα: συνεργάζεται μετά κέντρα πληροφόρησης 
της Γενικής Γραμματείας Νέας Γενιάς, τα Κέντρα Πληροφόρη¬ 
σης των Δήμων, τα Ευρωπαϊκά Κέντρα Πληροφόρησης κλπ. 

Επιδιώκεται ενεργά η ηλεκτρονική σύνδεση των Κέντρων, η 
αποφυγή επικαλύψεων στο διατιθέμενο Υλικό και γίνεται προ¬ 
σπάθεια ώστε να υπάρχει συμπληρωματικότητα. 

7.8 Υπηρεσίες Κέντρου Πληροφόρησης σε παραρτήματα 
και κινητές μονάδες 

Η Βιβλιοθήκη φροντίζει να διαθέτει πρόσβαση στις υπηρε¬ 
σίες του Κέντρου Πληροφόρησής της μέσω των παραρτημά¬ 
των της και των κινητών της μονάδων. Συγκεκριμένα: 

Α. Στα παραρτήματα εγκαθιστά μία ή περισσότερες θέσεις 
εργασίας σε κάθε παράρτημα σε σύνδεση με τη κεντρική βι¬ 
βλιοθήκη. 

Β. Στις Κινητές Βιβλιοθήκες προσφέρουν υπηρεσίες κέ¬ 
ντρου πληροφόρησης μέσω δύο φορητών υπολογιστών και 
ασύρματης σύνδεσης με την Κεντρική Βιβλιοθήκη. 

Δίνεται ιδιαίτερη έμφαση στις πληροφοριακές υπηρεσίες 
των Κινητών Βιβλιοθηκών καθώς έχουντη δυνατότητα να φθά¬ 
νουν και στα πιο απομακρυσμένα σημεία. Σε ό,τι αφορά τη λει¬ 
τουργία του Κέντρου Πληροφόρησης που διαθέτουν οι Κινη¬ 
τές Βιβλιοθήκες, αυτά ακολουθούν όσα ισχύουν γιατα Κέντρα 
Πληροφόρησης των Κεντρικών Βιβλιοθηκών. Ο χρόνος χρή¬ 
σης κάθε θέσης εργασίας είναι ανάλογος της διάρκειας επί¬ 
σκεψης σε κάθε σταθμό και ορίζεται από το Πρόγραμμα της 
Κινητής Βιβλιοθήκης. Επισημαίνεται ότι το πρόγραμμα κίνη¬ 


σης, η συχνότητα των επισκέψεων και οι όροι δανεισμού κα¬ 
θορίζονται από τη Βιβλιοθήκη και εξαρτώνται από τον αριθμό 
των κινητών μονάδων και από την έκταση της περιοχής που κα¬ 
λύπτει η Βιβλιοθήκη. 

8. Λειτουργία Παραρτημάτων, Σταθερών και Κινητών Μονά¬ 
δων 

8.1 Παραρτήματα και Σταθερές Μονάδες 

Οι Βιβλιοθήκες που έχουν χαρακτηριστεί ως Κεντρικές μπο¬ 
ρούν να ιδρύουν Παραρτήματα στην περιοχή ευθύνης τους 
προκειμένου να εξυπηρετούν καλύτερα το κοινό τους, σύμ¬ 
φωνα μετά προβλεπόμενα στην παράγραφο 11 του άρθρου 6 
του Ν. 3149/03 (ΦΕΚΑ 141, 10/6/2003). Τα Παραρτήματα πα¬ 
ρέχουν όμοιες υπηρεσίες στις συγκεκριμένες κοινότητες που 
έχει κριθεί αναγκαία η ίδρυσή τους. Τα Παραρτήματα αποτε¬ 
λούν αναπόσπαστο μέρος της Κεντρικής ακολουθούν τον 
ΚΑ.Λ.ΒΙΒ και τον Εσωτερικό Οδηγό Λειτουργίαςτης Κεντρικής 
Βιβλιοθήκης από την οποία εξαρτώνται. Στόχος των Παραρ¬ 
τημάτων είναι η εξυπηρέτηση συγκεκριμένων κοινοτήτων είτε 
απομακρυσμένων περιοχών είτε περιοχών με ιδιαιτερότητες 
που επιβάλλουν την ίδρυση Παραρτημάτων. Σταθερές μονά¬ 
δες μπορούν να εγκαθιστούν οι Βιβλιοθήκες σε συνεργασία με 
τους οργανισμούς που τις φιλοξενούν και λειτουργούν σε νο¬ 
σοκομεία ή άλλα ιδρύματα της περιοχής ευθύνης της Βιβλιο¬ 
θήκης. Ο Εσωτερικός Οδηγός Λειτουργίας ρυθμίζει θέματα 
τροφοδότησης και ελέγχου των Σταθερών Μονάδων καιτη συ¬ 
νεργασία με το φορέα υποδοχής τους. 

8.2 Κινητές Μονάδες 

Οι Κινητές Μονάδες ή Κινητές Βιβλιοθήκες εξυπηρετούν 
κοινότητες που δεν έχουν άμεση πρόσβαση σε άλλη "σταθε¬ 
ρή" βιβλιοθήκη. Οι Κινητές Βιβλιοθήκες αποτελούν αναπό¬ 
σπαστο μέρος των Κεντρικών Βιβλιοθηκών. Οι Κινητές Βιβλιο¬ 
θήκες που εξαρτώνται από τις Δημόσιες Βιβλιοθήκες του 
ΥΠΕΠΟ λειτουργούν με δύο άξονες: 

1. ως Κινητές Δημόσιες (λαϊκές) Βιβλιοθήκες 

2. ως Κινητές Σχολικές Βιβλιοθήκες 

Οι Κινητές Βιβλιοθήκες, λόγω της φύσης τους είναι δυνατόν 
να λειτουργούν ταυτόχρονα ή και παράλληλα και ως Δημόσιες 
(λαϊκές) και ως Σχολικές δεδομένου ότι η μία λειτουργία δεν 
αντιστρατεύεταιτην άλλη αλλά είναι συμπληρωματική. Σε ό,τι 
αφοράτη λειτουργίατους ως Κινητών Δημόσιων (λαϊκών) ακο¬ 
λουθούν τον ΚΑ.Λ.ΒΙΒ και τον Εσωτερικό Οδηγό Λειτουργίας 
της Κεντρικής Βιβλιοθήκης που ανήκουν και δεν δεσμεύονται 
από τον Κανονισμό Λειτουργίας των Σχολικών Βιβλιοθηκών. 
Το πρόγραμμα κίνησης, η συχνότητα των επισκέψεων, οι όροι 
δανεισμού καθορίζονται από τη Βιβλιοθήκη και εξαρτώνται 
από τον αριθμό των κινητών μονάδων και από την έκταση της 
περιοχής ευθύνης της Κεντρικής Βιβλιοθήκης. 

Σε ό,τι αφορά τη λειτουργία τους ως Σχολικών Βιβλιοθηκών 
ακολουθούν εκτός από τα παραπάνω και τον Κανονισμό Λει¬ 
τουργίας των Σχολικών Βιβλιοθηκών του ΥΠΕΠΘ. Το σχολείο 
τις εκλαμβάνει ως σχολικές και ακολουθεί επίσης τον Κανονι¬ 
σμό Λειτουργίας των Σχολικών Βιβλιοθηκών σε ό,τι αφορά τη 
λειτουργία του ως προς αυτές, σε συνδυασμό πάντα με τον 
Εσωτερικό Οδηγό Λειτουργίαςτης Κεντρικής Βιβλιοθήκης. 

Κάθε Κινητή Βιβλιοθήκη καλύπτει συγκεκριμένη εκπαιδευτι¬ 
κή περιφέρεια ή περιφέρειες. Για τη διαμόρφωση του προ¬ 
γράμματος επισκέψεων των Κινητών Βιβλιοθηκών στα σχο¬ 
λεία ισχύουν τα εξής: 

Το Σχολείο υποβάλλει στην Κινητή Βιβλιοθήκη τα αιτήματά 
του σχετικά με τη συχνότητα και τη χρονική διάρκεια των επι¬ 
σκέψεων. 

Η Κινητή Βιβλιοθήκη μέσα στο πρώτο δεκαήμερο της σχολικής 
χρονιάς κοινοποιείτους σταθμούς που θα καλύψει κατά τη διάρ¬ 
κεια του σχολικού έτους. Η Κινητή Βιβλιοθήκη μεριμνά για την 

ικανοποίηση των αιτημάτων των σχολείων, στα μέτρα των δυνα¬ 
τοτήτων της (επάρκεια κινητών μονάδων, προσωπικού κλπ). 

Το σχολείο οφείλει: 

• να παρέχει τον ανάλογο χώρο για τις επισκέψεις της Κινη¬ 
τής Βιβλιοθήκης 

• να φροντίζει για την παροχή ρεύματος στην Κινητή Βι¬ 
βλιοθήκη κατά τη διάρκεια της επίσκεψής της 

• να τηρεί τόσο τον Κανονισμό των Σχολικών Βιβλιοθηκών 
όσο και τον Εσωτερικό Οδηγό Λειτουργίας της Κεντρικής Βι¬ 
βλιοθήκης 

• να ενημερώνει έγκαιρα τους μαθητές 

• να τηρεί το προγραμματισμένο ωράριο επίσκεψης 

• να συνεργάζεται με τον Προϊστάμενο της Κεντρικής Βι¬ 
βλιοθήκης και το προσωπικό της Κινητής Βιβλιοθήκης για την 
καλύτερη οργάνωση του Προγράμματος και την αξιοποίηση 
της Βιβλιοθήκης από τους μαθητές 

Η Κινητή Βιβλιοθήκη οφείλει: 

• να τηρεί τον Κανονισμό των Σχολικών Βιβλιοθηκών 

• να παρέχει κατά το δυνατό αντίστοιχες υπηρεσίες με αυ¬ 
τές των σταθερών σχολικών βιβλιοθηκών 

• να ενημερώνει το Υλικό της σύμφωνα με τις ανάγκες του 
σχολικού προγράμματος, των μαθητών καιτων εκπαιδευτικών 

• να τηρεί το ωράριο επίσκεψης 

• να συνεργάζεται με το Διευθυντή του σχολείου και τους 
εκπαιδευτικούς για την καλύτερη οργάνωση του προγράμμα¬ 
τος των επισκέψεων και την αξιοποίηση της βιβλιοθήκης από 
τους μαθητές. 

9. Δίκτυο Βιβλιοθηκών 

9.1 Ενιαία Οργάνωση 

Οι βιβλιοθήκες που μετέχουν στο δίκτυο ακολουθούν τον 
παρόντα κανονισμό προκειμένου να έχουν κοινή οργάνωση, 
πρότυπα και λειτουργίες. Τα παραπάνω διασφαλίζουντην ποι¬ 
ότητα των υπηρεσιών. 

9.2 Ενιαίος Κατάλογος 

Οι Βιβλιοθήκες του δικτύου καταθέτουν τα βιβλιογραφικά 
δεδομένα που παράγουν σε μία Βιβλιοθήκη, η οποία αποτελεί 
τον Κεντρικό Διανομέα του Καταλόγου. 

Ο Κεντρικός διανομέας των βιβλιογραφικών δεδομένων λει¬ 
τουργεί: 

Α. ως σημείο κατάθεσης δεδομένων από τις βιβλιοθήκες 

Β. ως σημείο περαιτέρω επεξεργασίας των βιβλιογραφικών 
δεδομένων προκειμένου να ενταχθούν στον ενιαίο κατάλογο 

Γ. ως σημείο διανομής των δεδομένων αυτών σε όλες τις Βι¬ 
βλιοθήκες. 

Οι Βιβλιοθήκες του Δικτύου έχουν πρόσβαση στα βιβλιο¬ 
γραφικά δεδομένατου καταλόγου, από τα οποία μπορούν: 

Α. να αντλούν βιβλιογραφικά δεδομένα που συγκεντρώνο¬ 
νται εκεί και να συμπληρώνουν τις δικές τους βάσεις, 

Β. να χρησιμοποιούν τον ενιαίο κατάλογο για την εξυπηρέ¬ 
τηση του κοινού τους και την υποστήριξη του διαδανεισμού, 

Γ. να χρησιμοποιούν τα καθιερωμένα αρχεία του καταλό¬ 
γου, 

Δ. να αξιοποιούν τα δεδομένα του για τις διαδικασίες προ¬ 
σκτήσεων κλπ. 

9.3 Ανταλλαγές - Διαδανεισμός 

Οι Βιβλιοθήκες του Δικτύου, με κοινή απόφαση κατά περί¬ 
πτωση, μπορούν να προβαίνουν σε ανταλλαγές πολλαπλών 
αντιτύπων ή Υλικού παραγωγής τους. 

Οι βιβλιοθήκες προβαίνουν σε διαδανεισμό, όπως ορίζει ο 
Εσωτερικός Οδηγός Λειτουργίας τους. Τα έξοδα αποστολής 
στις περιπτώσεις διαδανεισμού βαρύνουν το χρήστη. 

9.4 Επικοινωνίες - Ανθρώπινα Δίκτυα 

Το Δίκτυο Βιβλιοθηκών ενισχύει την ανάπτυξη συνεργασιών 
και τη δημιουργία ενός ανθρώπινου δικτύου με κοινά χαρα¬ 
κτηριστικά την επαγγελματική συνείδηση και την ειδίκευση. 


Στοχεύει επίσης στην ανταλλαγή εμπειριών και απόψεων με¬ 
ταξύ των εργαζομένων και στη συνεργατική αντιμετώπιση των 
προβλημάτων. 

Επιδιώκειτην αναβάθμιση τωνπαρεχομένων υπηρεσιώντων 
βιβλιοθηκών και τη δημιουργία προϋποθέσεων ώστε να παρα- 
κολουθούνται οι εξελίξεις στα αντίστοιχα ιδρύματα της Ευρω¬ 
παϊκής Ένωσης και της παγκόσμιας κοινότητας. 

9.5 Επιμόρφωση 

Οι βιβλιοθήκες που μετέχουν στο Δίκτυο "ενισχύουν" τη συμ¬ 
μετοχή των εργαζομένων τους σε επιμορφωτικά σεμινάρια 
ώστε ναπαρακολουθούντιςεξελίξειςτου κλάδου και των αντί¬ 
στοιχων ιδρυμάτων της Ευρωπαϊκής Ένωσης και της παγκό¬ 
σμιας κοινότητας. 

9.6 Αξιολόγηση 

Οι Βιβλιοθήκες προβαίνουν σε αξιολόγηση των υπηρεσιών 
και των δραστηριοτήτων τους. Συγκεντρώνουν στατιστικά 
στοιχεία από τις υπηρεσίες που προσφέρουν με στόχο τη συ¬ 
νεχή αξιολόγηση και ανάλυση των μεθόδων βελτίωσης των 
παρεχόμενων υπηρεσιών τους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 7 Αυγούστου 2003 

Ο ΥΠΟΥΡΓΟΣ 

ΠΕΤΡΟΣ Γ. ΕΥΘΥΜΙΟΥ 
-♦- 

( 2 ) 

Χορήγηση άδειας άσκησης επαγγέλματος Κοινωνικού 
Λειτουργού στην Βενετσανοπούλου Αικατερίνη του 
Δημητρίου. 

Ο ΝΟΜΑΡΧΗΣ ΑΘΗΝΩΝ 

Με την 3398/10.7.2003 απόφαση του Νομάρχη Αθηνών χο¬ 
ρηγείται στην Βενετσανοπούλου Αικατερίνη του Δημητρίου 
άδειας ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 8064/1/26-Θ/22.5.2003 απόφαση του Αρχηγού της Ελ¬ 
ληνικής Αστυνομίας «Ίδρυμα Εξοχές Ελληνικής Αστυνομίας», 
που δημοσιεύθηκε στο ΦΕΚ 694/3.6.2003 τ.Β', στο άρθρο 1, 
παράγραφος 1, εδάφιο ζ', η λέξη «Ένωσης» διορθώνεται στο 
ορθό «Ομοσπονδίας». 

(Από το Αρχηγείο Ελληνικής Αστυνομίας) 

-♦- 

(4) 

Στην 125804 απόφαση του Υπουργού Δικαιοσύνης που δη¬ 
μοσιεύθηκε στο ΦΕΚ 1072/1.8.2003 (τ.Β’) και αφορά αύξηση 
της λόγω ποσού αρμοδιότητας των Ειρηνοδικείων καιτων Μο¬ 
νομελών Πρωτοδικείων, στη σελίδα 15023, α' στήλη, στον 4ο 
στίχο προ της ημερομηνίας επιφέρεται η πιο κάτω διόρθωση: 

Από το λανθασμένο «... δικόγραφα των οποίων θα κατατί¬ 
θενται από την 1 Π», στο ορθό «... δικόγραφα των οποίων θα 
κατατίθενται απάτην 1η». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







